Al-Kateb contra Godwin

Al-Kateb v Godwin era un importante processo judicial australian decidite in le Alte Corte de Australia, le 6 de augusto 2004. Le processo concerneva Ahmed Al-Kateb, un homine sin stato qui era retenite secundo le politica de obligatori retention de immigrantes. Su application por un visa protective se habeva negate, e pro que ille era sin stato nulle altere pais voleva acceptar le. Le question in le processo era si retention indefinite de immigrantes era legal, e le corte finalmente decideva que si.

Le corte considerava du questiones principal: primemente, si le
Acto super Migration 1958 (le legislation que governa immigration in Australia) permitteva que on retene indefinitemente un persona in le situation de Al-Kateb, e secundemente, si illo lo permitteva, si tal retention era permittite secundo le Constitution de Australia. Le majoritate del corte decideva que le Acto vermente permitteva retention indefinite, e que le Acto non era inconstitutional.

Categoria:Australia